b'\n_START_ARTICLE_\nRejenka\n_START_SECTION_\nVsebina\n_START_PARAGRAPH_\nAndrej namerava sina o\xc5\xbeeniti z bogato in izobra\xc5\xbeeno nevesto, Liza pa nasprotuje, saj ve, da se imata Tine in Marjeta rada; dekle je \xc4\x8dedno, po\xc5\xa1teno in pridno, bolj\xc5\xa1e \xc5\xbeene sinu ne bi mogla \xc5\xbeeleti. Toda Andrej vzkipi, Marjeta, s katero je vedno ravnal kot pravi o\xc4\x8de, mu je naenkrat zapeljivka in ciganka, od nje zahteva naj Tinetu pove, da ga nima rada. Metka ne more in no\xc4\x8de lagati, ve\xc5\xbee pa jo hvale\xc5\xbenost, zato obljubi, da bo zapustila hi\xc5\xa1o in \xc5\xa1la slu\xc5\xbeit. Andrej je bil zadovoljen, Liza, ki ima rejenko rada kot lastno h\xc4\x8der, pa po\xc5\xa1lje dekle k prijateljici v bli\xc5\xbenjo vas, tam naj po\xc4\x8daka, dokler ne dobi sporo\xc4\x8dila. Metka v solzah pove\xc5\xbee culo, a srce ji ne da, da ne bi ljubljenega \xc5\xa1e zadnji\xc4\x8d videla, \xc4\x8deprav naskrivaj; zato iz grmovja opreza, kdaj se Tine vrne. Ta Metko takoj pogre\xc5\xa1i, z o\xc4\x8detom se hudo zbesedita in ko Tine odlo\xc4\x8dno pove, da bo njegova \xc5\xbeena Metka ali pa nobena, ga jezni o\xc4\x8de po\xc5\xbeene od hi\xc5\xa1e. Tedaj se pripelje ko\xc4\x8dija, v njej imenitna gospa, ki povpra\xc5\xa1uje po Metki, \xc4\x8de\xc5\xa1 da je Metka njena izgubljena h\xc4\x8di. Andreju je na mo\xc4\x8d nerodno, da dekleta ni, Liza pa br\xc5\xbe po\xc5\xa1lje pastirja, naj Metko pripelje nazaj, \xc4\x8deprav ji je hudo pri srcu, saj se je do zdaj imela za Metkino mater. Hudo je tudi Tinetu, prepri\xc4\x8dan je, da je dekle zanj izgubljeno, da bo od\xc5\xa1lo v mesto. Toda Metka no\xc4\x8de zapustiti kme\xc4\x8dkega \xc5\xbeivljenja, pa tudi Tineta in kru\xc5\xa1nih star\xc5\xa1ev ne. \xc5\xbdiveli bodo skupaj, gospa bo kupila bli\xc5\xbenji gradi\xc4\x8d in prav kmalu bo poroka.'